
SAŽETAK: U ovom radu predstavljeni su rezultati konzervatorsko-restauratorskih istra- 
živanja i radova izvedenih između 2012. i 2018. godine na crkvi sv. Brcka u Kalniku. 
Njihova interpretacija donosi nove spoznaje o graditeljskoj genezi crkve, kao i o povijesti, 
tehnologiji, značenju, donatorima i stilskim obilježjima prvoga slikarskog sloja u lađi 
crkve, datiranog u kraj 14. stoljeća. Rezultati istraživačkih radova na građevini također 
se uspoređuju s dosadašnjim tezama i interpretacijama graditeljske povijesti crkve sv. 
Brcka te se smještaju u kontekst graditeljske aktivnosti na području srednjovjekovne 
Brezovice (Kalnika) i Kalničke gore u 14. stoljeću. 


KLJUČNE RIJEČI: Kalnik, sv. Brcko, srednjovjekovna arhitektura, srednjovjekovni zidni 
oslik, kontinentalna Hrvatska, konzervatorsko-restauratorska istraživanja, prikazi elite 
u srednjem vijeku 


rkva sv. Brcka na Kalniku nalazi se u središtu današ- 

njega naselja Kalnik, na raskrižju srednjovjekovnih 

putova, od kojih je i danas u funkciji smjer prema 
Ludbregu i Varaždinu. Unutar iste prometne mreže smje- 
šteno je mnoštvo arhitektonskih spomenika potkalničkog 
kraja koji tvore reprezentativnu spomeničku mikrocjelinu 
srednjovjekovnog sakralnog graditeljstva kontinentalne 
Hrvatske: crkva sv. Andrije u Kamešnici, crkva sv. Helene 
u Sv. Heleni, sv. Mihovila u Miholcu te crkve posvećene 
Uznesenju Blažene Djevice Marije u Glogovnici, Gornjoj 
Rijeci i Visokom. 

Današnje naselje Kalnik u srednjem se vijeku nazivalo 
Brezovica. Spominje se od 13. stoljeća kao villa sub castro, 
odnosno kao podgrađe Velikog Kalnika. Status slobodnog 
trgovišta ostvaruje 1367. godine povlasticom Ludovika I. 
Anžuvinca, dok će status civitas regalis steći 1405. godine." 


Župna crkva srednjovjekovne Brezovice bila je crkva sv. 
Martina na Igrišću, navedena u Popisu župa Zagrebačke 
biskupije goričkog arhiđakona Ivana iz 1334. godine kao 
ecclesia beati Martini de maiori Kemluk.“ Navod potvrđuje 
crkvu sv. Martina kao župnu crkvu podgrađa Velikog 
Kalnika. Radi se o maloj, jednobrodnoj gradnji zaključe- 
noj plitkim poligonalnim svetištem, sačuvanog zidnog 
plašta do visine parapeta.* Ista crkva ostat će župna crkva 
Brezovice do 1509. godine, kad tu ulogu preuzima crkva 
sv. Brcka u središtu današnjega mjesta Kalnik.“ O pove- 
zanosti tih gradnji dovoljno govori veza njihovih titulara. 
Svetog Martina, biskupa Toursa u Galiji, i svetog Brcka 
povezuje mentorski odnos. Naime, sveti Brcko je učenik 
svetog Martina i njegov nasljednik na biskupskoj stolici.? 

Crkva sv. Brcka pravilno je orijentirana jednobrodna 
kamena građevina zaključena poligonalnim svetištem 

1. Kalnik, crkva sv. Brcka, pogled na zapadno pročelje (fototeka HRZ-a, snimio J. Kliska, 2018.) 
Kalnik, church of St. Brice, view of the west facade (Croatian Conservation Institute Photo Archive; J. Kliska, 2018) 


2. Kalnik, crkva sv. Brcka, pogled sa svetišne strane (fototeka MK 
RH, Uprave za zaštitu kulturne baštine, inv. br. 51459, br. filma 
14019, snimljeno 1. 9. 1964.) 

Kalnik, church of St. Brice, view from the sanctuary (Ministry of 
Culture of the Republic of Croatia, Directorate for the Protection 
of Cultural Heritage, Photo Archive, inv. no. 51459, film no. 14019, 
September 1, 1964) 


gotovo u širini broda, s prizidanim masivnim zvonikom 
postavljenim uz južno pročelje, na spoju lađe i svetišta. 
Višeslojnost građevine jasno se ocrtava i na njezinoj va- 
njštini i u interijeru. Glavno, zapadno pročelje formirano 
je kasnohistoricističkom obnovom 1898. godine.“ Istočna 
strana južnog pročelja također nosi tragove istog građe- 
vinskog zahvata, od kojega je jasno odijeljena prizidana 
poligonalna kapela sagrađena tijekom barokizacije, kojoj 
odgovara mlađi pandan uz sjeverno pročelje te poligonalno 
svetište, otvoreno profiliranim biforama, nastalo u istom 
građevinskom zamahu s tornjem opremljenim izdvojenim 
stubištem i smještenim uz spoj južnog pročelja i svetišta. 
Cijela građevina učvršćena je kontrafornim sustavom koji 
također nosi obilježja različitih faza njezine graditeljske 
povijesti. Radi se o različitim varijacijama tzv. stupnjeva- 
nih kontrafora, od kojih je izuzetak osamljeni primjerak 
zaključen fijalom, smješten uz sjeverni zid svetišta, te 
mlađi iz faze 19. stoljeća uz južni zid lađe (sl. 1 i 2). 
Interijer broda definiran je barokizacijom koja u ovom 
slučaju znači svođenje broda češkim svodovima oslonjenim 
na plitke pilastre i podijeljenim u tri traveja, prizidavanje 

1518. 


1740. 


3. Tlocrt crkve sv. Brcka s prikazanom graditeljskom genezom (izradila J. Duh prema: M. Stepinac, IPU 94/836 A1, 1992., Planoteka 
Instituta za povijest umjetnosti; KATARINA HORVAT-LEVAJ, 1993., 335) 
Floor plan of the church of St. Brice with building genesis (J. Duh, based on: M. Stepinac, IPU 94/836 A1, 1992, Institute of Art History, 


Plans Library; KATARINA HORVAT-LEVAJ, 1993, 335) 


i oslikavanje južne poligonalne apside, opremanje crkve 
novim oltarima te popločenje građevine pravokutnim 
kamenim pločama. Brod je odijeljen od svetišta šiljato 
zaključenim trijumfalnim lukom građenim klesancima. 
Svetište je svođeno križno-rebrastim svodom od jednog 
traveja s pridodanim zrakastim završetkom oslonjenim 
na konzole. Od osam konzola, samo dvije središnje su 
figuralne, ona na sjevernom zidu u formi dvostrukog grba 
te ona na južnom zidu, u formi obrnute piramide, što 
je rješenje koje se na tom području javlja polovicom 15. 
stoljeća.“ Svetište je odvojeno od lađe istaknutim šiljatim 
trijumfalnim lukom sazidanim klesancima (sl. 3 i 4). Već 
spomenutom obnovom 1898. godine crkva je produžena 
te je time u interijeru stvoren prostor za gradnju kora. 

U crkvi se nalaze zidni oslici iz različitih vremenskih 
faza. Najstariji i najkvalitetniji je onaj fragmentarno sa- 
čuvan u lađi. Oslik odlikuju karakteristike talijanskog tre- 
centa, a prema sačuvanim fragmentima može se naslutiti 
rijedak ikonografski program s prikazima redovničkih 
svetaca i donatora. 

U svetištu, koje je cijelo oslikano, sve su raspoložive 
zidne i svodne površine“ oslikane hijerarhijski postavlje- 
nim ikonografskim programom. Svodna polja ispunjavaju 
scene Krista u slavi, anđela, evanđelista te Sunca i Mjeseca, 
dok se na zidovima, poštujući hijerarhiju, nižu uspravni 
sveci i svetice podijeljeni u tri registra: sv. apostoli, sv. 


4. Unutrašnjost crkve: svetište prije konzervatorskog zahvata 
(fototeka MK RH, Uprave za zaštitu kulturne baštine, 1913.[?]; inv. 
br. 11741, br. neg. 11-15091) 

Interior of the church: sanctuary before conservation (Ministry of 
Culture of the Republic of Croatia, Directorate for the Protection of 
Cultural Heritage Photo Archive, 1913 (?); Inv. No. 11741, no. Neg. 
1115091) 

5. Zidni oslik u svetištu (snimila J. Duh, 2014.) 
Wall paintings in the sanctuary (J. Duh, 2014) 


Petar i Pavao, Mojsije te polje ženskih svetačkih likova — sv. 
Magdalene, sv. Doroteje i sv. Barbare. Među svetačkim li- 
kovima su i dva donatora u molitvenom položaju. Likovi 
su prikazani plošno, kruto, unutar jednostavnih arkada. 
Izgledno je da je svetište oslikavao lokalni majstor re- 
duciranom paletom te znatno smanjenom slikarskom 
vještinom u komparaciji s oslikom u brodu.? Vrijednost 
navedenog oslika prije svega je u njegovoj cjelovitosti, 
živosti i zanimljivim ikonografskim rješenjima, među 
kojima se izdvaja prikaz Svetog Trojstva kao glave s tri 
lica (sl. 5 i 6). 

Barokizacijom se i prostor južne bočne kapele također 
oslikava. Podgled ulaza u kapelu vješto je oslikan viticama 
rokaja koje uokviruju kartuše s natpisima na ružičastoj 
marmoriranoj podlozi. 


Povijest istraživanja 

Crkvu sv. Brcka u literaturu uvodi Ivan Kukuljević Sakci- 
nski 1859. godine, opisujući je kao kasnogotičku gradnju 
Gašpara Alapića iz 1518. godine.'“ Analizom povijesnih 
izvora utvrđuje da je od izvorne crkve ostalo samo svetište, 
dok je brod sagrađen tijekom 18. i 19. stoljeća, u vrijeme 
plemićkih obitelji Patačića i Keglevića."" Gjuro Szabo opi- 
suje crkvu kao ,gotsku građevinu s gotskim svetištem i 


6. Svod svetišta (snimila J. Duh, 2014.) 
Sanctuary vault (]. Duh, 2014) 


gotskim tornjem“ te ističe da je potkraj 19. stoljeća pro- 
dužena lađa koja je već u ruševnom stanju, za razliku od 
srednjovjekovnih dijelova građevine. 

Oslici u svetištu i na sjevernom zidu broda otkriveni 
su 1952. godine, čime je crkva sv. Brcka lansirana među 
najvažnije srednjovjekovne građevine u kontinentalnoj 
Hrvatskoj. Tada je, zbog iznimne vlage u sjevernom zidu, 
čiji je uzročnik bila obližnja staja, župnik pozvao struč- 
njake Konzervatorskog zavoda u Zagrebu, predvođene 
Anom Deanović.'* U nekoliko dana radova otkriveni 
su fragmenti oslika u svetištu crkve, koje je voditeljica 
istraživanja Ana Deanović datirala u kraj 15. stoljeća. 
Završetak gradnje crkve smješta u 1518. godinu, kad 
Kalnikom vlada obitelj Alapić, kojoj pripisuje i prikaz 
donatora u svetištu, prikazanih u adoraciji sv. Tome 
apostola.“ Taj prikaz tumači dvjema mogućnostima: ili 
prikazom oca i sina Alapića ili prikazom zagrebačkoga 
biskupa Tome Bakača Erdčdyja u društvu s predstavni- 
kom obitelji Alapić." 

Pronađene fragmente oslika na sjevernom zidu broda 
Ana Deanović dijeli u četiri scene: a) predaja pravila reda sv. 
Benedikta, b) svetačka apoteoza s anđeoskim likom, c) čin 
blagoslova i d) mučeništvo sv. Petra iz Verone.“ Posljednja 
scena je najbolje sačuvana pa lik donatora, prema bogatoj 

7. Prikaz mučeništva sv. Petra iz Verone na sjevernom zidu lađe 
(snimila J. Duh, 2014.) 

Martyrdom of St. Peter of Verona on the north wall of the nave (J. 
Duh, 2014) 


odjeći, povezuje s dvorskim krugom. Tumači ga kao prikaz 
Ludovika I. Anžuvinca, u čijem se vlasništvu nalazi obližnji 
Veliki Kalnik 1359. godine. Oslik atribuira nepoznatom 
talijanskom majstoru sjevernotalijanskog stila (sl. 7 i 8). 

Sustavna raščlamba dotadašnjih saznanja o crkvi sv. 
Brcka, kao i dodatne spoznaje temeljene revizijom po- 
vijesnih izvora i analizom kanonskih vizitacija rezultati 
su doprinosa Katarine Horvat-Levaj.'* Ona utvrđuje prvi 
spomen crkve u oporuci iz 1421. godine te donosi podatke 
koji spominju svetište crkve kao grobno mjesto obitelji 
Alapić. Početak opisane barokizacije, prema kanonskim 
vizitacijama, smješta oko 1740. godine. Izgradnja južne 
kapele premješta bočni ulaz zapadnije na južnom pročelju 
i uzrokuje razgradnju dviju bifora. Oko 1755. godine brod 
je presvođen današnjim svodom, dok je sjeverna kapela 
nastala početkom 19. stoljeća." Brod se produžuje 1898., 
kad nastaje današnje zapadno pročelje.“ Izvorni zvonik 
nadograđen je 1793. godine, a Katarina Horvat-Levaj ga 
uspoređuje sa zvonikom u Visokom.“' 

Zdenko Balog se u više navrata bavio crkvom sv. Brcka, 
njezinim slikarskim programom, kao i mogućim arhitek- 
tonskim rješenjima svetišta faze iz 14. stoljeća, za koje pret- 
postavlja da je bilo ravno zaključeno.“ Srednjovjekovnu 
fazu crkve datira u razdoblje od polovice 14. do početka 16. 
stoljeća. Zidni oslik stavlja u širi kontekst prikaza mučeniš- 
tva sv. Petra iz Verone u slikarstvu i skulpturi. Proturječi 
tezi Ane Deanović o atribuciji lika donatora Ludoviku I. 
tezom da je prikazan mladić, dok je sama freska trebala 
nastati u kasnim godinama kraljeva života. Također, bo- 
gato naboran plašt koji nosi donator datira nešto kasnije, 
analogijom s prikazima širega europskog konteksta s 
početka 15. stoljeća.“ Stoga predlaže druge potencijalne 
donatore, za koje nalazi kandidate u obiteljima Celjskih ili 
Gorjanskih. Nudi i drugačije čitanje scene Predaja pravila 
reda sv. Benedikta kao sv. Benjamina.“ 


8. Prikaz predaje pravila reda sv. Benedikta na sjevernom zidu lađe 
(snimila J. Duh, 2014.) 

Delivery of the rules of the order of St. Benedict on the north wall of 
the nave (J. Duh, 2014) 


Glede graditeljskog korpusa sv. Brcka, Zdenko Balog 
zaključuje da je zvonik crkve imao ponajprije obrambenu 
namjenu, iako zapaža mogućnost da je korišten i za stano- 
vanje, dok znakovi klesara dokazuju da svi kameni elementi 
pripadaju spomenutoj fazi obnove iz 15./16. stoljeća.“ 

Najnoviji doprinos proučavanju zidnog oslika u Sv. 
Brcku rezultat je rada Rosane Ratkovčić, koja je prva 
objavila pronalazak novog zidnog oslika na južnom zidu 
lađe. Na najbolje sačuvanoj sceni nalazi se prikaz plemićke 
obitelji (muškarac, žena i dvoje djece) ispred sveca odjeve- 
nog u smeđi habit, za kojega Rosana Ratkovčić utvrđuje 
kako se radi o svecu franjevačkog reda, ne upuštajući se u 
tumačenje oštećenog natpisa uz svetački prikaz.“ 


Pregled konzervatorsko-restauratorskih istraživanja 


Prvi podaci o zidnom osliku u svetištu crkve sv. Brcka 
potječu iz 1948. godine, dok će prve konzervatorsko-resta- 
uracijske intervencije uslijediti početkom 1952. godine.“ 
Zidni oslici su tada očišćeni od naknadnih slojeva te je 
na njima izveden cjelovit konzervatorsko-restauratorski 
zahvat,“ kao i na fragmentima zidnih oslika na sjevernom 
zidu lađe, otkrivenih tijekom radova.“ Konzervatorsko- 
restauratorska istraživanja nastavljaju se tek 2012. godine, 
kad Hrvatski restauratorski zavod iz Zagreba, pod vod- 
stvom Josipa Brekala,“ počinje sedmogodišnji projekt 
konzervatorsko-restauratorskih istraživanja i radova na 
zidnim oslicima. 

Tijekom istraživanja pronađeni su, osim fragmenata 
zidnog oslika, zatvoreni kameni profilirani ulaz u zvonik 
iz prostora lađe, koji potječe iz vremena dogradnje sveti- 
šta i tornja, izvorna oslikana prozorska niša na južnom 
zidu lađe te još nekoliko zazidanih otvora iz kasnijih gra- 
diteljskih faza. Rezultati istraživanja donose materijalne 
dokaze znatne dinamike u graditeljskoj povijesti crkve. 
Cijeli korpus je s vremenom mijenjan u svim gabaritima. 

intonaco s izvornim oslikom 


izvorna stucco žbuka 


mz arriccio 


naknadna vapneno-pješčana žbuka (1952.) 


naknadna žbuka s kazeinom 
unutar izvornih fragmenata oslika (1952.) 


urezane ukrasne linije 


rekonstruirani crtež na restauratorskim 
ei naknadnim žbukama (1952.) 


== 


pretpostavljeni rub dnevnice 


Sh OBTU 


Q 


9. Zatečeno stanje oslika na sjevernom zidu lađe (crtež: J. Duh, 2012.) 


Condition of wall paintings on the north wall of the nave before conservation (]J. Duh, 2012) 


Sa sigurnošću se može utvrditi da je izvorna crkva (iz 
vremena zidnog oslika u lađi) bila jednako široka kao 
današnja, no evidentno kraća, što se potvrđuje uglovnja- 
cima na pročelju.“ Time su potvrđeni navodi iz povijesnih 
izvora o produženju građevine potkraj 19. stoljeća, kao i 
dotadašnja čitanja arhitekture. 

Osim radova u unutrašnjosti crkve, provedena su kon- 
zervatorsko-restauratorska istraživanja na zvoniku,“ ko- 
jima je utvrđen stambeni karakter prostorije na katu, 
te istraživanja eksterijera svetišta, također izvedena za 
potrebe prezentacije.? 


Analiza tehnike i tehnologije slikanja oslika u brodu 


Upotpunjujući konzervatorsko-restauratorska istraživanja 
dostupnom literaturom, dosadašnjim teorijskim znanjima 
i provedenim laboratorijskim analizama materijala oslika 
u lađi,* rekonstruirana je tehnologija kojom se slikar 
koristio. Slike su nastale tehnologijom tipičnom za tali- 
jansko trečentističko zidno slikarstvo.“ Oslik je izveden u 
većim plohama na svježoj žbuci, a dovršen a secco. Upute 
koje Cennino Cennini** daje za slikanje na zidu, kao i za 
način i upotrebu slikarskog materijala u svojem Traktatu, 
gotovo su do najsitnijeg detalja poštovane na kalničkim 
slikama u lađi.* Oslikavanje crkve sv. Brcka uslijedilo je 
ubrzo nakon njezine izgradnje.“ 


Na suh arriccio slikar nanosi pripremni crtež* kojim 
su ugrubo naznačeni okviri scena u registrima da bi se 
olakšalo precizno nanošenje dnevnog dijela intonaca“" 
na kojem se onda izvodio detaljan pripremni crtež. Po 
svemu sudeći, intonaco je polagan sistemom pravokutnih 
giornata koje su pratile formu registara i polja, ali zbog 
fragmentiranosti sačuvanog oslika, preklapajući rubovi 
dnevnica nisu pronađeni. Površina intonaca je izrazito 
zaglađena prije početka slikanja (sl. 9). 

Majstor zatim izvodi detaljan pripremni crtež crvenom 
bojom (sinopijom) koja se nazire na mjestima otpalog 
slikanog sloja.“ Drugi tragovi prenošenja crteža (urezane 
linije ili tragovi konca) nisu vidljivi. Pronađene su jedino 
urezane linije na kojima su ispisana imena svetaca. Tragovi 
bijele boje i ravno urezanih linija pokraj glave donatora 
na južnom zidu upućuju na mogućnost da je i njegovo 
ime bilo ispisano, ali su oštećenja oslika prevelika da bi 
se takvo što moglo pouzdano tvrditi. Sličan problem nala- 
zimo uz lice donatora na sjevernom zidu. Dok je intonaco 
još uvijek bio suviše vlažan za početak slikanja, majstor 
je istom žbukom reljefno oblikovao svetačke aureole.“ 
Ukrasne linije potom su oštrim predmetom precizno 
urezane u izdignutu formu aureole (sl. 10). 

Slikani sloj izveden je vrlo vješto, najprije na svježu 
žbuku pigmentima u prahu miješanim običnom ili, manje 

Detalj oslika na sjevernom zidu lađe s prikazom sv. Benedikta, zatečeno stanje — pod kosim svjetlom (snimila J. Duh, 2012.) 
Detail of wall paintings on the north wall of the nave portraying St. Benedict, condition before conservation, oblique lighting (J. Duh, 2012) 


vjerojatno, vapnenom vodom. Slikar se koristio paletom 
uobičajenom za srednjovjekovno zidno slikarstvo tali- 
janskoga kulturnog kruga,“ a čine je primarno prirodni 
mineralni pigmenti uz dodatak organske crne. Majstor 
znalački superponira slojeve boje. Najprije podslikava u 
širokim potezima jeftinijim i dostupnim pigmentima. 
Osvijetljene dijelove kompozicije ne podslikava (kao što 
je često slučaj u sjevernjačkom slikarstvu), nego se koristi 
prirodnom bjelinom intonaca. 

Na tako pripremljenu podlogu zatim slika likove i ostale 
forme sa samo nekoliko pigmenata, organskom crnom, 
zelenom zemljom te žutim i crvenim okerom, uz izgledan 
dodatak sangiovanni bijele.“ Sjene su najprije podslikane 
zelenom zemljom, a put je potom oblikovana trima to- 
novima cinabresea, pri čemu je svaki nanesen na točno 
predviđeno mjesto, a prijelazi su izvedeni vrlo meko.“ 
Srodnost Cenninijeva teksta i kalničkog oslika ističe se 
i lumeggiaturama, jer su sva mjesta na kojima Cennini 
preporučuje ,taknuti formu“ svjetlosnim akcentom, na- 
značena bijelim pigmentom i na licu sv. Petra iz Verone 
( )* Oslik je dovršen a secco nepoznatim vezivom.““ 

A secco su lavirani fini retuši i dijelovi slikani pigmen- 
tima nepogodnima za slikanje u svježe. Laboratorijskim 
analizama utvrđeno je nekoliko pigmenata neprimjerenih 
za rad a fresco. U dva uzorka utvrđen je malahit,* u jed- 
nom uzorku olovna bijela, te je u uzorku s tamnoplave 


Detalj oslika na sjevernom zidu lađe s prikazom sv. Petra iz 
Verone, zatečeno stanje — pod kosim svjetlom (snimila J. Duh, 
2012.) 

Detail of wall paintings on the north wall of the nave portraying St. 
Peter of Verona, condition before conservation, oblique lighting (J. 
Duh, 2012) 

12. Opseg sačuvanog oslika na zidovima lađe (crtež: J. Duh, 2013.) 
Extent of preserved wall paintings in the nave (J. Duh, 2013 


pozadine identificiran crni bakrov oksid uz dodatak 
jednoga od smeđih željeznih oksida, vjerojatno umbre.* 
Po svemu sudeći, za oslikavanje pozadine izvorno je bio 
korišten azurit.“ Detekcija jednoga od smeđih zemljanih 
pigmenata (vjerojatno umbre), u uzorku s bakrenom 
crnom, upućuje na a fresco podslikavanje dijelova koji 
će naknadno biti izvedeni azuritom a secco.'' Malahit 
se, kao i azurit, zbog svoje skupocjenosti rijetko nalazi 
na paletama srednjovjekovnih slikara u kontinentalnoj 
Hrvatskoj.“ 


Novootkriveni fragmenti oslika na južnom zidu broda 


Na južnom zidu lađe 2012. godine pronađena su četiri 
nova fragmenta zidnih oslika. Scena u drugom traveju s 
desne strane bočnog ulaza gotovo je potpuno sačuvana, 
dok se sadržaj preostalih triju fragmenata može tek naslu- 
ćivati. Dva najmanja fragmenta istočno od bočnog ulaza 
u lađu, uz sam rub pilastra koji dijeli drugi i treći travej, 
ulomci su svetačkog lica koji fizionomijom odgovara liku 
sv. Petra iz Verone sa sjevernog zida te dijela arhitekture 
koji je vjerojatno imao ukrasnu, a ne sadržajnu funkciju. 
Sljedeći fragment nalazi se u trećem traveju i sadrži posve 
oslikanu prozorsku nišu i dio oslika koji se nastavlja ispod 
prozorske klupčice. Najveći fragment, zapadno od bočnog 
ulaza, prikazuje scenu unutar registra omeđenog bogato 
slikanom bordurom, što je karakteristično i za oslik na 
sjevernom zidu (sl. 12). Izvorne dimenzije ne mogu se 
odrediti jer je sačuvan tek neznatan ulomak bordure koja 
dijeli prizore u registrima. Kao i na slikama s nasuprot- 
nog zida, relativno plošno prikazani likovi smješteni su 
na tamnoplavu pozadinu koja dodatno utvrđuje ishodišta 
talijanskog trecenta (sl. 13). 

Središnji i ujedno najveći lik prikazuje sveca u redov- 
ničkoj halji koji desnom rukom blagoslivlja klečećeg do- 
natora. Boja redovničkog habita teško se razabire, može 
se čitati kao smeđa ili siva, no oblik kukuljice i povez oko 
pasa jasno sugeriraju da je riječ o nekom od franjevač- 
kih svetaca. Natpis imena goticom pokraj svečeve glave 
zbog oštećenja teško je čitljiv, a ostale su scene uništene 


oslikana niša prozorskog otvora iz 14. st. 


pomicanjem otvora bočnog ulaza crkve koji je zahtijevala 
gradnja južne barokne kapele.“ U interpretativnom smislu 
zato na važnosti dobiva lik ptice, prikazane podno sveca. 
Majstor žutoj ptici raširenih krila posvećuje znatno više 
pozornosti nego pticama naslikanim u prizoru mučeništva 
sv. Petra iz Verone.“ Već sam smještaj u središnjem dijelu 
scene govori u prilog tome da nije riječ tek o dekorativ- 
nom elementu (sl. 14). Iako se temeljem smeđeg habita, 
praćenog prikazom ptice, može zaključiti da je prikazani 
lik upravo sv. Franjo, oštećeni natpis uz njegovu glavu, 
koji se može, ali i ne mora čitati kao s. Franciscus s.[f(?) 
1(?), ostavlja prostor i za drugačija tumačenja.? 

Donator koji prima blagoslov bitno je manji od glavne 
figure sveca nego što je to na sceni mučeništva sv. Petra iz 
Verone s nasuprotnog zida, ali opet dovoljno velik da mu 
slikar posveti dosta pozornosti. Lice pokazuje portretne 
karakteristike i krasi ga šiljasta brada. Odjeven je u odjeću 
sličnu onoj u kojoj je prikazan donator sa sjevernog zida. 
Majstor im slika identična puceta na visokom ovratniku 
i gotovo iste rukave donje košulje, iz kojih proviruju ele- 
gantno izduljeni dlanovi sklopljeni u znak molitve, ali 
je plašt adoranta sv. Petra ipak bogatiji, intenzivnije je 
boje te podstavljen hermelinom, što upućuje na različit 
hijerahijski odnos dvaju likova. Iza donatora koji prima 
blagoslov prikazana su još dva manja adoranta. Riječ je 
o njegovoj djeci, na što upućuje smještaj između veće 
muške i ženske svjetovne figure. Prvi iza oca je vjerojatno 
sin koji u blago odmaknutim rukama u visini glave nosi 
neraspoznatljiv predmet, a slijedi ga sestra duge, plave 
kose spletene u pletenicu, koja u sklopljenim rukama u 
visini lica drži upaljenu svijeću. 

Najzanimljiviji lik u sceni je nesumnjivo onaj ženski, uz 
desni rub fragmenta, po svemu sudeći supruzi plemića s 
lijeve strane. Lice joj krasi blagi smiješak, a odjevena je u 
raskošno ruho. Riječ je o jednobojnoj haljini preko koje 
ima prebačen tamnoplavi (crni?) plašt s bijelim (krzne- 
nim?) ovratnikom i detaljno izvedenom bordurom u žutoj 
boji koja imitira vez zlatnom niti. Kosu joj prekriva bijeli 
veo koji pokriva i cijeli vrat (sl. 15). 


J. DUH, K. KARLO: IKONOGRAFIJA AUTORITETA: CRKVA SV. BRCKA NA KALNIKU I NJEZIN SLIKARSKI PROGRAM | 15 


13. Fragment oslika na južnom zidu lađe tijekom otkrivanja 
(snimila J. Duh, 2013.) 

Fragment of wall painting on the south wall of the nave during 
discovery (]. Duh, 2013) 


Sačuvani ulomak ukrasne trake koja dijeli registre svje- 
doči o bogatstvu predložaka kojima se slikar koristio. 
Uzorak je geometrijski, kao i u slučaju horizontalne trake 
na nasuprotnom zidu, ali se za razliku od nje tu isti uzo- 
rak bordure spušta i u okomicu pa ne dijeli samo registre, 
nego i polja.“ Riječ je o gotovo identičnoj ukrasnoj traci 
kakvu nalazimo na zidnim slikama u crkvi sv. Nikole u 
Godešiču (današnja Slovenija), datirane oko 1400. godine,“ 
a srodne su joj i one u crkvama sv. Marije u Crngrobu i sv. 
Lovre nad Zmincem pri Škofjoj Loki. Vilma Praprotnik 
te bordure na slovenskim zidnim slikama, datiranim u 
drugu polovicu 14. stoljeća, povezuje s tzv. kozmatskim 
ornamentom i njegovim talijanskim ishodištem.“ 


Ikonografija i donatori oslika u lađi 


Polovicom prošloga stoljeća, nakon otkrića zidnog oslika 
na sjevernom zidu lađe, Ana Deanović prvi put opisuje 
slike i njihov ikonografski program. Postavljene teze i 
danas su referentne za sva kasnija istraživanja. Od otkrića 
fresaka i njihova tumačenja Ane Deanović, do danas se 
tek u dva navrata pristupilo cjelovitijim preispitivanjima 
ikonografskog programa oslika u brodu sv. Brcka." 
Analizirajući, za kontinentalnu Hrvatsku rijedak, prikaz 
mučeništva sv. Petra iz Verone, Ana Deanović dovodi ga 


14. Detalj ptice pod nogama sv. Franje na južnom zidu lađe 
(snimila J. Duh, 2013.) 

Detail of the bird at the feet of St. Francis on the south wall of the 
nave (J. Duh, 2013) 


u vezu s onovremenim protuheretičkim pokretima.“ Sv. 
Petar iz Verone, najvažniji dominikanac nakon osnivača 
reda sv. Dominika, mučenički pogiba upravo zbog svojega 
neumornog inkvizicijskog rada na iskorjenjivanju krivo- 
vjerja u Italiji. Prikazivanje franjevačkog sveca (ili samog 
sv. Franje) na južnom zidu, kao i istaknutog dominikanca 
na sjevernom, upućuje na snažnu osudu hereze, u što se 
uklapa poslovična pobožnost Ludovika 1.* 

U donjem lijevom polju na sjevernom zidu lađe prika- 
zan je još i sv. Benedikt kako prima pravila svojeg reda. 
Zdenko Balog daje drugačije tumačenje, prema kojem se 
radi o sv. Benjaminu.“ U svakom slučaju, riječ je o redov- 
niku u benediktinskom (crnom) habitu, čime je kalnička 
lađa postala mjestom prikaza osnivača ili istaknutih redov- 
nika većine crkvenih redova u kontinentalnoj Hrvatskoj, 
uz izuzetak pavlina, što samo potvrđuje nesvakidašnji 
ikonografski program. 

Donator scene mučeništva sv. Petra iz Verone prikazan 
je u bogatoj odori, koju čini debeo tamnocrveni baršunasti 
plašt obrubljen bijelim krznom, ispod kojega proviruju 
rukavi košulje ili tunike sa sitnim pucetima uzduž ru- 
kava. Glavu mu krasi mladenačka, valovita plava kosa. 
Ana Deanović pretpostavlja da je prikazan sam Ludovik 
1. Anžuvinski, što argumentira veličinom prikazanog lika 


15. Detalj ženskog lica na južnom zidu lađe (snimila J. Duh, 2013.) 
Detail ofa woman's face on the south wall of the nave (J. Duh, 2013) 


koja je analogna glavnom svecu, bogatom kraljevskom odo- 
rom te povijesnim podacima koji sugeriraju da je Kalnik 
pripadao kraljevskim posjedima. Otkriće novih fragmenata 
oslika na južnom zidu lađe upućuje na izvornu koncepciju 
oslika koja bi prikazivala veći broj scena, dok je u svakoj 
bio prikazan drugi donator, odnosno donatorska obitelj. 
Time se u pitanje dovodi kraljevska atribucija donatora sa 
sjevernog zida, dosad najuvjerljivije argumentirana tezom 
o jedinom donatoru i ekskluzivnosti prikaza u kontekstu 
Kalničkoga arhiđakonata. Uz to, unatoč atraktivnosti i 
luksuznoj odjeći koje su poslužile kao argumenti za pri- 
pisivanje donatora Ludoviku I., neizostavni kraljevski 
atribut je kruna, koja tu nedostaje.“ 

Za interpretaciju plemićke obitelji s otkrivenog oslika 
na južnom zidu postoji nekoliko osnovnih smjernica. 
Muški lik s južnog zida hijerarhijski je niže rangiran u 
odnosu na donatora prikazanog na sjevernom zidu, što 
se očituje njegovom znatno manje raskošnom odjećom 
i opremom. Mogli bismo, na tragu dosadašnjih interpre- 
tacija, pretpostaviti da je riječ o Ludovikovu nasljedniku, 
no unatoč argumentaciji ,uljepšavanja stvarnosti“ koja se 
u literaturi koristila da bi se mladenački lik na sjevernom 
zidu broda pripisao Ludoviku I., čak je i u tom slučaju 
nelogično istovremeno prikazivanje i kralja i nasljednika 

identične dobi. Stoga je ključni lik na novootkrivenom 
osliku ženski; plemkinja, supruga i majka, zaogrnuta 
krznenim ogrtačem, potpuno je ravnopravna plemićkom 
liku na sjevernom zidu. Budući da je Ludovik I. imao kćer 
Mariju, koja ga je nakratko naslijedila na prijestolju (a 
ženidbom će ga preuzeti Žigmund Luksemburški), takvo 
tumačenje nije posve neizgledno pa bi argumentaciju 
pomaknulo natrag u smjeru prikaza izuzetno mladolikog 
Ludovika I. na sjevernom zidu s prikazom tek vjenčanog 
bračnog para Žigmund-Marija na južnom. Protiv takve 
interpretacije govori podatak da je par, koliko je poznato, 
imao samo jednog potomka. Tumačenje toga prikaza koje 
bi išlo u smjeru pripadnika nekog od lokalnog slobodnog 
stanovništva, unatoč snazi te zajednice u kalničkom kraju, 
malo je vjerojatan. 

Prikazi donatora nalaze se i u svetištu, gdje su prika- 
zani članovi obitelji Alapić s mogućim Tomom Bakačem 
Erdčdyjem, čime se samo nastavlja kalnička tradicija 
prikaza autoriteta započeta oslikom u lađi.“ 


Koncept prezentacije zidnog oslika 


S obzirom na kompleksnost nalaza konzervatorsko-re- 
stauratorskih istraživanja i novopronađeni oslik, odluka 
o prezentaciji bila je vrlo delikatna. Svi fragmenti oslika 
djelomično su negirani prizidanim baroknim pilastrima. 
Budući da bi prezentacija otkrivenog oslika podrazumije- 
vala djelomično ili cjelovito uklanjanje pilastara (čime bi 
se zadiralo u cjelovitost barokne graditeljske faze u crkvi 
i narušio kontinuitet ritmičke raščlambe zidnih ploha), 
potencijalno bi se ugrozila i statika građevine. Statički 
problem bila bi i prezentacija novootkrivene, potpuno 
oslikane niše prozorskog otvora iz faze 14. stoljeća.“ 

UZ to, cjelovit, adekvatan i tehnički kvalitetno izve- 
den konzervatorsko-restauratorski zahvat iz 1952. godine 
nametnuo je pitanje tretmana povijesne restauracije. S 
druge strane, evidentirano je znatno tamnjenje retuša.“' 
Dodatni izazov cjelovitom pristupu prezentaciji zidnog 
oslika u cijeloj lađi njegova je fragmentarnost, zbog koje 
bilo koja vrsta estetske reintegracije postaje upitna. Na 
odluku o načinu prezentacije zidnih oslika utjecala je i 
nužnost provedbe postupka odsoljavanja sjevernog zida 
lađe i zidova u svetištu. 

U konačnici, odlučeno je prezentirati sve pronađene 
fragmente zidnog oslika u lađi, osim onoga u prozorskoj 
niši. Zidni oslik konzerviran je u stanju u kojem jest 
(uključujući povijesnu restauraciju na sjevernom zidu 
lađe),* a okolni zid ožbukan je slojem nove žbuke što 
sličnijih optičkih svojstava onima izvornog arriccia. Za 
tu su potrebu pilastri na južnom zidu između prvog i 
trećeg traveja skraćeni, odnosno tako oblikovani da je 
zidni oslik vidljiv. Iako su oštećenja u slikanom sloju fra- 
gmenata oslika na sjevernom zidu reintegrirana u pret- 
hodnoj restauraciji, to nije učinjeno na novootkrivenima 
s južnog zida (sl. 16). Izrazita oštećenost, razmrvljenost 

16. Konzervatorsko-restauratorski radovi na fragmentu oslika na južnom zidu lađe (crtež: J. Duh, 2013.) 
Conservation carried out on a fragment of a wall painting on the south wall of the nave (]. Duh, 2013) 


i udaljenost pronađenih fragmenata onemogućava bilo 
kakvu reintegraciju takvim zahvatom. Zato su fragmenti 
dodatno istaknuti na velikim zidnim površinama izborom 
žbuke i načinom završne obrade. 

U tu je svrhu za mjerilo prostora prezentacije uzet fra- 
gment oslika sa sjevernog zida s prikazom mučeništva 
sv. Petra iz Verone, koji jedini ima sačuvane tragove obiju 
horizontalnih bordura te je izračunata visina registra. Za 
prostor prezentacije uzeta je visina dvaju registara iznad 
postojeće zone parapeta, i na sjevernom i na južnom zidu 
lađe.“ Žbuka je izvedena upušteno u odnosu na izvornu, 
odnosno oko 0,5 — 1 cm ispod razine intonaca, a okolna 


su područja žbukana u istoj visini kao preostali zidovi u 
lađi. Žbukano je u dva sloja, i to tako da je fini drugi sloj 
izveden najsličnijim agregatom izvornom arricciu da bi 
se postigla karakteristična treperava tekstura idealna za 
željeno isticanje fragmenata oslika (sl. 17 i 18). 


Zaključna razmatranja 


Otkriće fragmenata zidnog oslika na južnom zidu 
broda, kao i istraživački radovi na crkvi, nalažu reviziju 
interpretacije oslika i graditeljske povijesti crkve sv. Brcka 
na Kalniku. Osnovni problem pouzdanije interpretacije, 
unatoč novim spoznajama, poslovičan je nedostatak 

17. Sjeverni zid lađe nakon konzervatorsko-restauratorskih radova 
(fototeka HRZ-a, snimio J. Kliska, 2018.) 

North wall of the nave after conservation (Croatian Conservation 
Institute Photo Archive; J. Kliska, 2018) 


pisanih povijesnih izvora, praćen fragmentarnom oču- 
vanošću zidnog oslika. 

Brezovica, odnosno naselje u kojem se nalaze crkva 
sv. Martina i crkva sv. Brcka, u izravnoj je vezi s burgom 
Velikim Kalnikom, kao i sa središtem Kalničkoga arhiđa- 
konata. Utvrda je izvorno kraljevski posjed, a početkom 
14. stoljeća prelazi u ruke zagrebačkog biskupa Augustina 
Kažotića. Biskupskim će posjedom ostati do 1427. godine, 
kad se vraća u kraljevsko leno.? Promatranje Brezovice 
samo kao središta posjeda u vlasti gospodara Kalnika, 
tek će nam manjim dijelom moći odgovoriti na pitanja o 
naručitelju zidnog oslika jer se već jedna privatna kapela 
nalazi u samom kalničkom burgu, a funkciju župne crkve 
ispunjava crkva sv. Martina na Igrišću. Sa sigurnošću 
se može ustvrditi da je u vrijeme dobivanja povlastica 
Brezovica zapravo podjednako blizu utjecaja i kraljevskog 
i biskupskog autoriteta, a (su)djelovanje obaju autoriteta 
je kotač zamašnjak graditeljske aktivnosti u Brezovici ti- 
jekom cijeloga 14. stoljeća. I župna crkva sv. Martina na 
Igrišću najvjerojatnije je datacijski znatno bliža sv. Brcku 
nego što se dosad mislilo, no neovisno o dataciji ili formal- 
nim arhitektonskim obilježjima, radi se o crkvama bitno 


18. Južni zid lađe nakon konzervatorsko-restauratorskih radova 
(fototeka HRZ-a, snimio J. Kliska, 2018.) 

South wall of the nave after conservation (Croatian Conservation 
Institute Photo Archive; ]. Kliska, 2018) 


drugačijih namjena, čije gradnje podrazumijevaju dva ra- 
zličita donatora, odnosno dvije različite kategorije donatora. 

Tipološki najbliža analogija crkvi sv. Brcka je župna 
crkva Uznesenja Blažene Djevice Marije u Gornjoj Rijeci, 
u podnožju burga Malog Kalnika, koja je također jedno- 
brodna kamena građevina ravnog zaključka, iste širine 
svetišta i broda. Gradnju crkve sv. Brcka, njezin položaj 
te oslik u brodu moglo bi se uklopiti u dobro zabilježen 
proces karakterističan u vrijeme Anžuvinaca — osnivanje 
privatnih kapela, kad i crkve na posjedima udaljenijim 
od središta poprimaju ulogu privatnih kapela.“ S druge 
strane, većina takvih crkava povjerava se redovničkim 
zajednicama,“ koje su na Kalniku prisutne samo slikom. 
Napokon, za takav tip sakralne arhitekture nije neuobi- 
čajeno tipološko rješenje Saalkirche, kako je, po svemu 
sudeći, izvedena i crkva sv. Brcka.“ 

Stjecanje statusa civitas regalis 1405. godine u potpunom 
je suglasju s politikom osnaživanja lokalnih središta koju 
provode Anžuvinci od kraja 14. stoljeća. Ako uspore- 
dimo kalnički zidni oslik s privatnim kapelama, čija je 
povijest definirana arhitekturom 14. stoljeća i oslikom 
početka 15. stoljeća (primjerice s privatnom kapelom 

19. Najveći fragment oslika na južnom zidu lađe nakon konzervatorsko-restauratorskih radova (fototeka HRZ-a, snimio J. Kliska, 2018.) 
Largest fragment of the wall paintings on the south wall of the nave after conservation (Croatian Conservation Institute Photo Archive; ]. 
Kliska, 2018) 

obitelji B4tori u Tarpi, smještenoj na tromeđi današnje 
Mađarske, Slovačke i Ukrajine), vidjet ćemo posve drugačiji 
repertoar zidnog oslika, kao i kvalitetu slikarstva slabiju 
od kalničkog primjera.*? 

U kontinentalnoj Hrvatskoj poznata su još samo tri pri- 
mjera zidnog slikarstva datiranog u kraj 14. stoljeća, koji 
se bogatstvom slikarske palete i primijenjenih ukrasnih 
tehnika na zidu mogu adekvatno komparirati sa slikama 
u kalničkoj lađi. Zajedničke su im i stilske karakteristike 
talijanskog trecenta. To je ponajprije drugi kronološki 
sloj zidnog oslika u kapeli sv. Stjepana Prvomučenika na 
Kaptolu u Zagrebu,“ u manjoj mjeri Nebeski Jeruzalem u 
brodu crkve sv. Lovre u Požegi“* i na kraju oslik u kapeli sv. 
Jelene u Šenkovcu pokraj Čakovca.“ U užoj Ugarskoj moda 
»talijanizma“, odnosno preuzimanja utjecaja talijanskog 
slikarstva, razvila se više nego u cijeloj srednjoj Europi, a 
može se pratiti od tridesetih godina 14. stoljeća.“ Stoga 
se kalnički oslik uklapa i u takav trend. 

Novi nalazi, od kojih je najbolje sačuvana scena plemićke 
obitelji sa sv. Franjom, dosad nisu zabilježeni na srednjovje- 
kovnim zidnim slikama u kontinentalnoj Hrvatskoj (sl. 19), 
a slikarski program koji uključuje više prikaza različitih 
donatora i/ili donatorskih obitelji apsolutni je raritet i za 
uži ugarski prostor, na kojemu će slikarstvo trečentističke 

taj dio oslika dosta oštećen pa je teško kvalitetno usporediti te 
ptice s pticom na južnom zidu. 

56 Sveti Franjo Asiški (lat. Franciscus Assisiensis) utemeljitelj 
je franjevačkog reda početkom 13. stoljeća. U likovnim umjetno- 
stima prikazuje se u tamnosmeđem habitu svojega reda. Jedna 
od često likovno interpretiranih legendi o njegovu životu bila je 
Propovijed pticama; svetac je prikazan kako okupljene ptice po- 
dučava evanđelju. ANĐELKO BADURINA (ur.), 2006., 262-264. 
57 Natpis je oštećen do granice nečitljivosti; unatoč tome, pret- 
postavlja se da je riječ o s.[fr...]. 

58 Zanimljivo je da Ana Deanović izostankom šiljastih brada 
na prizorima sjevernog zida potkrepljuje svoju tezu o talijan- 
skom slikaru koji oslikava lađu, budući da su takve brade obi- 
lježje srednjoeuropskih srednjovjekovnih prizora. ANA DEA- 
NOVIĆ, 1961., 25. 

59 Takav rubac nosile su udane dame na europskim dvorovima 
kao simbol moralne čistoće već od 13. pa sve do kraja 14. stoljeća. 
Budući da se počeci mode kao društvenog fenomena smještaju u 
14. stoljeće, različiti načini vezanja takvih rubaca potkraj stoljeća 
mogu se smatrati i modnim dodatkom. Veo prikazan na južnom 
zidu kalničke lađe bio je moderan na dvorovima oko sredine 14. 
stoljeća. HERBERT NORRIS, 1999., 216-218, 268—272; PHILIP 
STEELE, 2005., 20-21. 

60 lako bordura u svojem najzapadnijem sačuvanom dijelu zavr- 


šava konzolno iznad glave ženskog lika, iz sačuvanog fragmenta 

u trećem traveju (ispod izvorne prozorske niše) razaznaje se da 
je jednak uzorak bordure korišten i za dijeljenje polja unutar istog 
registra te je tada slikan punom visinom scene. 

61 U oba slučaja riječ je o bijelim kvadratima i rombovima na 
crvenoj podlozi koji se izmjenjuju sa zvjezdastim oblikom sa- 
stavljenim od osam jednakih rombova žute (oker) boje. Razlika 
je samo u boji kvadrata slikanih unutar bijelih rombova — u Go- 
dešiču su crni, a na osliku u Kalniku žuti. Crvena traka s intarzi- 
jama k tomu je omeđena s gornje i donje strane bijelim linijama. 
62. VILMA PRAPROTNIK, 1973., 39-42. Na tlu današnje Hrvat- 
ske, osim u Kalniku, takve bordure nisu sačuvane. Kozmetski or- 
nament sastavljen od drugačijih elemenata ostao je sačuvan na 
prizoru Nebeskog Jeruzalema u crkvi sv. Lovre u Požegi, ali i u crkvi 
sv. Vincenta u Svetvinčentu. Znatno jednostavniju crveno-bijelu 
borduru sa zvijezdama i rombovima nalazimo i u crkvi sv. Jelene 
u Oprtlju. Ti su zidni oslici slično datirani — na kraj 14. ili na pri- 
jelaz iz 14. u 15. stoljeće. Usp. SANJA GRKOVIĆ, 1995., 44-45. 
63_ANA DEANOVIĆ, 1961., 21-28; ZDENKO BALOG, 2010., 
142-154. 

64. ANA DEANOVIĆ, 1961., 26. 

65 MARIJAN GRGIĆ, 2006., 489. 

66 Slično koncipiran ikonografski prikaz nalazimo više od ci- 
jelog stoljeća prije u sakristiji zagrebačke katedrale, gdje su u 
istom prizoru prikazani sv. Dominik i sv. Franjo, osnivači dvaju 
propovjedničkih redova u 13. stoljeću, koji su bili nosioci borbe 
protiv krivovjerja. Vidi ROSANA RATKOVČIĆ, 2010., 240-242. 
67. ZDENKO BALOG, 2010., 152-153. 

68 Upravo je zato Ana Deanović i pokušala utvrditi krunu. Vidi: 
ANA DEANOVIĆ, 1961., 26. Umjesto jedne vladareve i dvije sve- 
čeve, tu se radi o tri krune svetosti, što je ispravno uočio Balog. 
ZDENKO BALOG, 2010., 146-147. 

69 ANA DEANOVIĆ, 1955., 10. 

70 Prema preporuci statičara Darka Zlatarića, dipl. ing. građ. iz 
tvrtke za projektiranje i nadzor u građevinarstvu Geoexpert-pro- 
jekt iz Zagreba, 2013. godine zaustavljeni su daljnji istraživački 
radovi u prozorskoj niši. Budući da se niša nalazi na statički de- 
likatnom razmeđu između lučnog ulaza u južnu bočnu kapelu i 
nosive konstrukcije svodova u visini kapitela pilastara, uklanja- 
nje tako velikog dijela graditeljskog materijala (kojim je niša bila 
zatvorena) teško bi narušilo statiku građevine. 

71. Može se pretpostaviti da su retuši bili tonski svjetliji od 
izvornika, kao i rekonstrukcije ukrasnih traka koje dijele registre, 
ali je evidentno drugačija žbukana podloga pridonijela alteraciji 
izvornih optičkih svojstava. Arhivske fotografije (koje se čuvaju u 


Arhivu MK RH) nakon izvedenih konzervatorsko-restauratorskih 


Izvori 


Hrvatski restauratorski zavod (HRZ) 

Brekalo, Josip; Duh, Jelena, Kalnik, crkva sv. Brcka. Izvještaj o kon- 
zervatorsko-restauratorskim radovima u lađi crkve 2012. i 2013. go- 
dine, Zagreb, 2014. 

Krstić, Dragica, Analize i istraživanja. Analiza slikanih slojeva, u: 


Šenkovec, kapela sv. Jelene, (prir.) Ivan Srša, RZH, Zagreb, 1993. 


radova 1952. pokazuju da je reintegracija oštećenja u slikanom 
sloju izvorno izvedena svjetlije ili u tonu izvornika, iako se danas 
doima za ton tamnije. 

72 Provedena laboratorijska istraživanja upućivala su na izrazito 
štetne koncentracije nekih skupina vodotopivih soli, DOMAGOJ 
MUDRONJA, 2013. 

73 Nakon uspješno provedenog odsoljavanja, zidni oslici su 
mehanički očišćeni od nakupina krutih čestica, paučine i eflo- 
resciranih soli. Mjestimično su prema potrebi konsolidirani, a 
dublja mehanička oštećenja zapunjena su novom vapneno-pje- 
ščanom žbukom. 

74. Zona prezentacije je prostor za koji sa sigurnošću možemo 
tvrditi da je izvorno bio oslikan, a vrlo je izgledno da njegova vi- 
sina odgovara izvornoj visini crkve. Uzimajući u obzir visinu pro- 
nađenih fragmenata oslika i širinu bordura, može se zaključiti da 
je izvorna crkva vjerojatno bila visoka pet metara. Budući da je lađa 
široka 7,5 m, a dužina izvorne je vjerojatno zauzimala prostor da- 
našnjega drugog, trećeg i četvrtog traveja i iznosila 15 m, izvorni 
gabariti lađe pripadaju idealnom srednjovjekovnom graditeljskom 
kanonu. Omjer širine i dužine lađe iznosi 1 : 2, omjer visine i širine 
1 : 1,5 (ekvivalent omjeru 2: 3), a visine i duljine 1 : 3, tri često pri- 
mjenjivana omjera u srednjovjekovnom sakralnom graditeljstvu. 
Usp. DIANA VUKIČEVIĆ-SAMARDŽIJA, 1993., 46-48. 

75 KREŠIMIR REGAN, 2004., 87. 

76 ZSOMBOR JEKELY, 2013., 42-43. 

77. ZSOMBOR JEKELY, 2018., 104. 

78 Arheološka istraživanja u svetištu crkve sv. Brcka provedena 
2018. rezultirala su pronalaskom poprečnog zida između sjever- 
nog i južnog zida svetišta iz 16. stoljeća, što sugerira, ali ne po- 
tvrđuje, ravno zaključenu apsidu izvorne građevine. (MARTINA 
MILETIĆ, VEDRAN KORPIVNJAK, Stručni izvještaj zaštitnog ar- 
heološkog istraživanja svetišta i sakristije crkve sv. Brcka na Kal- 
niku, Zadruga Arheo Ko-Op, srpanj 2019.; Arhiv Konzervatorskog 
odjela u Bjelovaru) 

79_PAL LOVEI, IMRE TAKACS, 2018., 182. 

80 ZSOMBOR JEKELY I JOZSEF LANGI, 2009., 184-214, 412- 
421. 

81 Usp. ANA DEANOVIĆ, 1995., 83-118. 

82 Usp. IVAN SRŠA, 2005., 37-46. 

83 Usp. ROSANA RATKOVČIĆ, 2014., 219-221. 

84. PAL LOVEI, IMRE TAKACS, 2018., 180. 

85 Takav prikaz naći ćemo u lađi crkve sv. Petra u Novom Mje- 
stu Zelinskom. 

86 To se ponajprije odnosi na (u ono vrijeme) skupe pigmente, 


poput azurita ili malahita. 


Rašpica, Branimir, Izvještaj o konzervatorsko-restauratorskim rado- 
vima na zidnim slikama u kapeli sv. Martina u Martinštini od 1946. 
do 2007., HRZ, Zagreb, 2008. 

Ministarstvo kulture Republike Hrvatske (MK RH), Uprava za 
kulturni razvitak i kulturnu politiku, Odjel za informacijsko-do- 


kumentacijske poslove kulturne baštine 

Ana Deanović, Putni izvještaj, Kalnik, 1. III. 1952., 335-1952 
Ana Deanović, Putni izvještaj s puta u Raven, Križevce, Gušćero- 
vac, Kalnik i Gornju Rijeku, 14. V. 1952., 813/52 

Božo Jušić, Račun Konzervatorskom zavodu u Zagrebu, 31. III. 
1952., 1166/52 

Izvještaj o službenom putovanju ekipe Konzervatorskog zavoda 
za snimanje spomenika kulturne baštine radi arhitektonskog sni- 
manja župne crkve sv. Brcka, 18. XI. 1952., 2359-52 
Konzervatorski zavod u Zagrebu Narodnom odboru Kotara Kri- 
ževci, Čišćenje i konzerviranje fresaka, uređenje crkve sv. Brcka 
u Kalniku, 12. VII. 1952., 1265-1952 

Konzervatorski zavod u Zagrebu Upravi Župe Kalnik, Kalnik, sv. 
Brcko, uređenje crkve, 12. VII. 1952., 1265-1952 

Konzervatorski zavod u Zagrebu Župnom uredu sv. Petar Oreho- 
vec, župna crkva u Kalniku, 2. VI. 1948., 602-1948 
Konzervatorskom zavodu u Zagrebu: Obrazloženje računa za kon- 


zervatorske radove u crkvi sv. Brcka u Kalniku, rujan 1952., 1929/52 

ICONOGRAPHY OF AUTHORITY: WALL PAINTINGS IN THE CHURCH OF ST. BRICE, ON KALNIK 


In the context of medieval architecture in continental Cro- 
atia, the church of St. Brice in Kalnik is a unique monu- 
ment, primarily because of the correlation between the 
wall paintings in the nave and the sanctuary. Over the last 
six centuries, the church has undergone many changes 
and extensions. Traces of the structure's complex archi- 
tectural history are almost non-existent in written sourc- 
es, and its reconstruction relies solely on the research 
and valorisation of both the architectural corpus and the 
phases of wall paintings in the sanctuary and nave. Cen- 
turies of gathering and furthering the knowledge about 
this unique building, from the first description of the 
church, in a text by Ivan Kukuljević Sakcinski in 1859, 
to the latest conservation and restoration, carried out by 
the Croatian Conservation Institute since 2012, have tried 
to answer questions about the history and construction 
of the church, its construction phases, workshops and 
patrons. The turning point for valorisation was in 1952, 
when Ana Deanović discovered two series of medieval 
wall paintings in the church, beneath the damaged 19th- 
century wall paintings. The two series of wall paintings 
have different stylistic, artistic and technological ranges, 
and are dated to the late 14“ and early 16“ centuries. New 
insights from conservation, restoration and archaeologi- 


cal research (2012-2018) require recontextualisation and 
revalorisation of the existing theories and insights about 
the church, its function, the purpose of the belfry/tower, 
and the oldest wall paintings in the nave, as well as their 
iconography and painting technique. The discovery of 
damaged wall paintings on the south wall of the nave 
in 2012, portraying the family of the patron with a Fran- 
ciscan saint, is analogous to the paintings discovered in 
1952. Technical analysis established that the wall paint- 
ings were made at the same time, following all the rules 
of Trecento wall paintings, suggesting that the entire nave 
was painted with cassettes depicting donors and selected 
saints. This paper also re-examines assumptions about 
donors and their social status, as well as interpretations 
of their portrayal on wall paintings in the church. And 
finally, in showing the decision-making process on their 
presentation, the conservation of the wall paintings in the 
nave has also been presented. 


KEYWORDS: Kalnik, St. Brice, medieval architecture, me- 
dieval wall paintings, continental Croatia, conservation 
and restoration research, representations of the elite in 
the Middle Ages 


